Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8263. Il-EUR-Lex hu l-aċċess fuq l-Internet għal-liġi Ewropea. Il-Kunsill tal-Unjoni Ewropea, wara li rreveda l-lista tal-persuni u l-entitajiet deżinjati fl-Annessi msemmija hawn fuq, iddetermina li l-miżuri restrittivi previsti fid-Deċiżjoni 2012/642/PESK u fir-Regolament (KE) Nru 765/2006 għandhom ikomplu japplikaw għal dawk il-persuni. Ir-raġunijiet għad-deżinjazzjoni ta' dawk il-persuni jidhru fl-entrati rilevanti f'dawk l-Annessi. Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fuq is-siti web fl-Anness II għar-Regolament (KE) Nru 765/2006, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 3 tar-Regolament). Il-persuni kkonċernati jistgħu jippreżentaw talba lill-Kunsill qabel il-31 ta' Diċembru 2017, flimkien mad-dokumentazzjoni ta' sostenn, li d-deċiżjoni li tinkludihom fil-lista msemmija hawn fuq għandha tiġi kkunsidrata mill-ġdid, fl-indirizz li ġej: Ser jittieħed kont ta' kwalunkwe osservazzjoni rċevuta għall-fini tar-rieżami perjodiku tal-Kunsill, f'konformità mal-Artikolu 8(2) tad-Deċiżjoni 2012/642/PESK u l-Artikolu 8a(4) tar-Regolament (KE) Nru 765/2006, tal-lista tal-persuni u l-entitajiet deżinjati. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C tad-DĠ C li jista' jiġi kkuntattjat f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (KE) Nru 765/2006. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stipulati f'dak ir-Regolament. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-Dikjarazzjoni tar-Raġunijiet u kull data oħra marbuta ma' dan. Id-data personali miġbura tista' tkun kondiviża skont kif meħtieġ mas-Servizz Ewropew għall-Azzjoni Esterna u mal-Kummissjoni. Data personali tinżamm għal ħames snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. L-attivitajiet kummerċjali tal-impriżi kkonċernati huma: Qatar Airways hija linja tal-ajru kompluta li topera servizzi tal-ajru skedati internazzjonali għall-passiġġieri u l-merkanzija miċ-ċentru tagħha fl-Ajruport Internazzjonali Hamad f'Doha, il-Qatar. Qatar Airways hija membru mal-alleanza Oneworld u tipprovdi wkoll ċerti servizzi anċillari, fosthom servizzi ta' manutenzjoni tal-ajruplani u servizzi ta' assistenza fuq l-art, l-aktar f'Doha. Alisarda hija kumpanija azzjonarja li tipprovdi trasport skedat u mikri tal-passiġġieri bl-ajru, organizzazzjoni tal-vjaġġi, manutenzjoni tal-ajruplani u servizzi ta' amministrazzjoni tal-ajruport permezz tas-sussidjarji tagħha fosthom Meridiana. Meridiana hija linja tal-ajru li topera servizzi tal-ajru skedati u mikrija għall-passiġġieri u l-merkanzija lejn destinazzjonijiet l-aktar fl-Ewropa u fl-Afrika ta' Fuq, kif ukoll ċerti destinazzjonijiet fl-Ameriki u l-Asja. Meridiana għandha dawn is-sussidjarji li ġejjin: (i) Air Italy Holding S.r.l. u Air Italy S.p.A., li ma joperaw ebda titjiriet (skedati jew mikrija), iżda li jikru l-ajruplani bl-ekwipaġġ lil Meridiana; (ii) Meridiana Maintenance S.p.A., fornitur ta' servizzi ta' manutenzjoni tal-ajruplani fl-ajruport ta' Olbia (l-Italja) lil Meridiana u terzi persuni; u (iii) Wokita S.r.l., operatur tal-vjaġġi bbażati f'Olbia u li joffri pakketti ta' vaganzi għal Sardinja u destinazzjonijiet oħra fl-Italja (iżda mhux x'imkien ieħor) u li jopera bħala aġenzija tal-ivvjaġġar għall-bejgħ ta' biljetti tal-ajru. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8361 — Qatar Airways/Alisarda/Meridiana, f'dan l-indirizz: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8257 — NN Group/Delta Lloyd, fl-indirizz li ġej: Il-grupp huwa kompost minn produtturi tal-ħalib u minn dawk li jipproċessaw u jieħdu ħsieb il-maturazzjoni u għaldaqstant għandu d-dritt leġittimu li jitlob emendi fl-ispeċifikazzjoni. Isem tal-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn: aġġornament tar-referenzi tal-grupp u tal-istruttura ta' kontroll Emenda għall-Ispeċifikazzjoni tal-prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda għall-Ispeċifikazzjoni tal-prodott ta' DOP jew IĠP irreġistrata li għaliha ma jkun ġie rreġistrat l-ebda Dokument uniku (jew ekwivalenti) u li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Din it-taqsima ġiet organizzata mill-ġdid u kkumplimentata bl-elementi li ġejjin sabiex jiġu rispettati l-karatteristiċi tradizzjonali tal-prodott: ir-rekwiżit li jintuża ħalib mhux ipproċessat għall-produzzjoni: bil-għan li tiġi kkodifikata l-prattika ġenerali użata mill-operaturi. Fl-ispeċifikazzjoni attwali l-ipproċessar tal-ħalib mhuwiex speċifikat, il-kontenut ta' xaħam huwa stabbilit skont il-piż tal-prodott lest (28 %) u mhux aktar skont il-materja niexfa (45 % tal-ispeċifikazzjoni attwali): din il-kjarifika, li hija konformi mar-regolamenti nazzjonali, tgħin sabiex tiġi pprovduta informazzjoni aħjar għall-konsumatur, il-kontenut ta' estratt niexef (minimu ta' 62 %) kif ukoll il-kontenut ta' melħ massimu (0,4 gr/100gr) li l-ġobon irid ikollu ġew inklużi, biex tiġi kkumplimentata l-ispeċifikazzjoni attwali, sabiex jiġu ffaċilitat il-kontroll saru kjarifiki rigward il-punti tal-kejl tal-għoli tal-ġobon sħiħ. "L-għoli tiegħu jvarja bejn 14-il cm (l-għoli vertikali minimu tal-ġnub) u 32 cm (l-għoli vertikali massimu fl-ogħla punt)." minflok "L-għoli tiegħu jvarja bejn 25 cm u 30 cm", karatteristiċi organolettiċi: il-karatteristiċi tal-qalba ġew speċifikati biex l-ispeċifikazzjoni attwali tiġi kkumplimentata. Id-daqs minimu tat-toqob ġie emendat u nbidel minn daqs ta' ċirasa kbira għal dak ta' ċirasa żgħira. L-għan tal-grupp huwa li jiġi aġġornat id-daqs tat-toqob skont l-użu tal-fermenti attwali li identifika u t-tul ta' żmien li l-ġobon jinżamm f'kantina sħuna, fl-ispeċifikazzjoni ġew introdotti modi ġodda ta' preżentazzjoni lill-konsumatur: f'biċċiet, fi flieli, f'porzjonijiet mill-ġobon sħiħ, maħkuk jew f'kubi. L-għan tal-grupp huwa li l-operaturi jkunu jistgħu jadattaw ruħhom għall-użi ġodda tal-ġobon fit-tħejjija tal-ikel, filwaqt li jirrispettaw il-prattiki ta' kummerċjalizzazzjoni kompatibbli maż-żamma tal-karatterstiċi speċifiċi tal-prodott. Meta ġiet riveduta t-talba għal emenda tal-ispeċifikazzjoni tal-IĠP "Emmental de Savoie" rriżulta li l-limitu amministrattiv taż-żewġ dipartimenti ta' Savoie ma kienx aktar rilevanti. Iż-żona ġeografika ġiet emendata biex tiffoka mill-ġdid fuq ir-reġjun tal-produzzjoni attwali, li ma jinkludix il-muniċipalitajiet li jinsabu fil-muntanji għoljin, fejn il-prattika tal-produzzjoni tal-"Emmental de Savoie" għebet: iż-żona ġeografika fiż-żewġ dipartimenti ta' Savoie u ta' Haute-Savoie ġiet limitata għaż-żona tal-ġbir u tal-ipproċessar tal-ħalib maħsub għall-produzzjoni tal-"Emmental de Savoie". Din il-limitazzjoni taż-żona ġeografika tippermetti t-tisħiħ tar-rabta tal-prodott mat-territorju tiegħu u b'hekk iż-żona ġeografika tiġi limitata għall-muniċipalitajiet li jinsabu fiż-żoni f'dejl il-muntanji, li jgawdu minn kundizzjonijiet klimatiċi favorevoli għall-produzzjoni ta' ħaxix u ċereali, li jippermettu l-produzzjoni regolari tal-ħalib, it-tneħħija ta' muniċipalità iżolata (li mhijiex biswit iż-żona ġeografika definita) fejn ma għadux jiġi prodott il-ġobon: Saint Germain de Joux, fid-dipartiment ta' Ain, l-inklużjoni ta' 24 muniċipalità addizzjonali tad-dipartiment ta' Ain u 5 muniċipalitajiet tad-dipartiment ta' Isère. Il-gruppi li ressqu l-ewwel applikazzjoni għar-rikonoxximent bħala IĠP f'Diċembru 1993 illimitaw l-attività tagħhom għaż-żewġ dipartimenti ta' Savoie u ta' Haute-Savoie. Id-delimitazzjoni taż-żoni tal-produzzjoni tal-ħalib u tal-manifattura u tal-maturazzjoni li tinsab fl-ispeċifikazzjoni attwali tirrigwarda għalhekk liż-żewġ dipartimenti ta' Savoie biss, u, fil-każ tal-produzzjoni tal-ħalib, tliet muniċipalitajiet li jinsabu fuq in-naħa l-oħra tar-Rhône f'Ain li kienu jipprovdu l-ħalib tagħhom lill-produttur tal-ġobon li kien jipproduċi l-"Emmental de Savoie". Madankollu l-karatteristiċi identiċi tal-ambjent naturali u l-użanzi komuni jwasslu għal delimitazzjoni aktar preċiża li tinkludi l-muniċipalitajiet viċin id-dipartimenti ta' Savoie. Għall-finijiet ta' kjarifika, omoġeneità u koerenza taż-żona ġeografika, ġew miżjuda l-muniċipalitajiet li jappartjenu għall-istess ambjent naturali kkonfinat mill-Punent mill-ewwel għoljiet tal-katina muntanjuża ta' Jura, ikkaratterizzat minn ħamrija għammiela, li fil-biċċa l-kbira tinsab fuq depożiti kwaternarji, u minn klima semikontinentali b'influwenza oċeanika li twassal għal produzzjoni abbondanti ta' għalf ta' kwalità. Il-muniċipalitajiet miżjuda jippreżentaw ukoll użanzi komuni u tradizzjonijiet ta' ġbir marbuta mal-produzzjoni u mal-maturazzjoni stabbiliti fl-ispeċifikazzjoni attwali. Il-ħalib ta' dawn il-muniċipalitajiet komparabbli, li ilu żmien jiġi trasportat għal għand il-produtturi tal-ġobon fiż-żona tal-produzzjoni, huwa attwalment separat mill-ħalib użat fl-"Emmental de Savoie". L-emenda tal-ispeċifikazzjoni se tippermetti l-użu tiegħu għall-produzzjoni tal-"Emmental de Savoie". Iż-żona ġeografika proposta tal-IĠP "Emmental de Savoie" tkopri 501 muniċipalità minflok is-603 fil-verżjoni tal-ispeċifikazzjoni attwalment irreġistrata. L-obbligi ta' rapportar tal-operaturi ġew speċifikati sabiex jiġu strutturati aħjar ir-reġistrazzjonijiet tad-dejta għall-fini ta' kontrolli. Barra minn hekk, ġiet stabbilita sistema ta' traċċabilità biex jiġi ffaċilitat il-monitoraġġ tal-prodott (żamma ta' rekords, informazzjoni dettaljata dwar l-identifikazzjoni tal-ġobon). Ġie miżjud l-obbligu ta' rapportar annwali għal kull produttur tal-ħalib, li jiġbor fih l-elementi kollha meħtieġa għall-kontroll u biex dan jiġi ffaċilitat. Ġie introdott ukoll obbligu ta' rapportar tal-produzzjoni ta' għalf mhux konformi maħsub għal annimali oħrajn minbarra l-merħla tal-ħalib biex jgħin fil-kontroll. Biex jiġi żgurat monitoraġġ fil-katina tal-produzzjoni kollha, ġie stabbilit li r-rapporti tal-produzzjoni tal-impjanti tal-ipproċessar u tal-maturazzjoni għandhom isiru darba fix-xahar. Il-parti tal-frażi "- permezz tal-verifika tal-pjanċi tal-ġobon" ġiet sostitwita minn paragrafu dwar il-marka tal-identifkazzjoni. Dan il-kliem jippermetti lill-grupp biex jadatta l-marka ta' identifikazzjoni għall-iżviluppi tekniċi. It-tqassim tal-"marki ta' identifikazzjoni" m'għadux isir mill-SIGF (Syndicat Interprofessionnel des fromages à pâte pressée cuite), iżda mill-grupp li jqassam lil kull operatur awtorizzat il-marki kollha li jitlob. Il-proċedura ta' "tnaqqis fil-grad" tal-ġobon mhux konformi hija speċifikata: it-tnaqqis fil-grad kif ukoll in-numru ta' ġobnijiet ta' grad inferjuri u n-numru tal-lott tagħhom jew in-numru sekwenzjali tal-marka ta' identifikazzjoni jitniżżlu fl-istess jum fuq reġistru. Il-lista' tal-verifiki meħtieġa tneħħiet peress li l-verifiki jaqgħu taħt il-pjan ta' kontroll. L-"approvazzjoni" tal-impjanti tal-produzzjoni jew tal-maturazzjoni saret irrilevanti permezz tar-rekwiżit tar-regolamentazzjoni nazzjonali dwar l-awtorizzazzjoni ta' kull operatur fis-settur (l-impjant ta' maturazzjoni, iżda wkoll il-produtturi tal-ħalib u l-impjant tal-produzzjoni). L-ispeċifikazzjoni attwali ma tinkludi ebda dispożizzjoni dwar il-kompożizzjoni tar-razza tal-merħla. Biex tissaħħaħ il-preżenza tal-baqar tal-ħalib tar-razez Abondance, Montbéliarde u Tarentaise, li huma l-aktar li jintużaw fiż-żona ġeografika u li l-ħalib tagħhom minn dejjem kien tradizzjonalment użat għall-produzzjoni tal-"Emmental de Savoie" u għandu impatt fuq il-kwalità tal-prodott lest, kull ġobna trid tiġi prodotta abbażi ta' mill-inqas 75 % ta' ħalib li ġej minn dawn ir-razez fl-ispeċifikazzjoni emendata. Dispożizzjoni li takkumpanja dan ir-rekwiżit, tispeċifika li f'kull azjenda, il-proporzjon ta' razez lokali fil-merħla jista' biss jiżdied, biex ma tiġix kompromessal-provvista ta' ħalib lill-produtturi tal-ġobon. Iż-żamma tat-tradizzjoni tat-trobbija tar-razez tradizzjonali Abondance, Montbéliarde u Tarentaise hija ġustifikata peress li dawn huma razez lokali, li ġew imrobbija għal żmien twil fir-reġjun ta' Savoie, u kienu kapaċi jadattaw għar-restrizzjonijiet fiżiċi u klimatiċi tal-ambjent: il-morfoloġija adattata għall-mergħa fuq il-mergħat weqfin, it-tolleranza termika, il-kapaċità tal-użu tar-ragħa fis-sajf u l-għalf niexef fix-xitwa. L-ispeċifikazzjoni attwali li tikkonforma mar-Regolament (KE) Nru 1106/96 ma tinkludi ebda dispożizzjoni speċifika dwar l-għalf tal-annimali. il-lista tal-għalf għall-annimali, il-kundizzjonijiet ta' ħażna u/jew ta' konservazzjoni u/jew ta' tqassim ta' dan l-għalf ġew miżjuda fl-ispeċifikazzjoni, biex jitqiesu l-potenzjalitajiet taż-żona ġeografika, u biex jiġi ssorveljat it-teħid tan-nutriment, ġie definit proporzjon minimu ta' għalf oħxon aħdar: "L-għalf ibbażat fuq għalf oħxon aħdar huwa obbligatorju għal mill-inqas 150 jum fis-sena, li jistgħu jkunu konsekuttivi jew le, ekwivalenti għal mill-inqas 50 % tar-razzjon bażiku". Din id-dispożizzjoni hija ġustifikata mill-fatt li tippermetti l-aqwa użu tal-mergħat lokali li jippreżentaw flora karatteristika taż-żona tal-Alpi. Din id-dispożizzjoni ttejjeb ukoll ir-rabta bejn il-prodott u l-oriġini ġeografika tiegħu. Operatur li ressaq dikjarazzjoni ta' oppożizzjoni fir-rigward ta' din id-dispożizzjoni tul il-perjodu nazzjonali ta' oppożizzjoni skont il-kundizzjonijiet tal-Artikolu 15(4) tar-Regolament (UE) Nru 1151/2012 ingħata perjodu tranżitorju li jintemm fil-31 ta' Diċembru 2017. l-għalf oħxon mogħti lill-baqar li qed jaħilbu (ħaxix, ħuxlief, ħuxlief tat-tieni ħsad, qamħirrum aħdar, sorgu, tiben, għelejjel intermedji) ġej kollu miż-żona ġeografika. Kull sena l-produzzjoni tal-għalf komplementari fiż-żona ġeografika mhijiex biżżejjed. Huwa għalhekk li l-użu tal-għalf imnixxef, iċ-ċifċiegħ tal-qamħirrum, il-qamħirrum tal-qamħ umdu u l-pitrava tal-għalf, li jistgħu jkunu ġejjin minn barra ż-żona ġeografika għandu jkun limitat għal 4 Kg ta' materja niexfa għal kull baqra li qed taħleb bħala medja ta' kuljum fis-sena. Dawn id-dispożizzjonijiet huma ġustifikati minħabba l-fatt li l-kompożizzjoni tal-ħamrija u l-ammont ta' xita jagħmlu din iż-żona ġeografika territorju b'mergħat ta' kwalità. Il-mergħat, kemm dawk li jintużaw għall-mergħa kif ukoll dawk għall-ħuxlief, jippreżentaw flora rikka u diversifikata, li hija tipika taż-żona muntanjuża tal-Alpi, u dan jinkoraġġixxi lill-produtturi sabiex jagħmlu l-aħjar użu minn dawn ir-riżorsi. Il-limitazzjoni tal-għalf supplimentari li jiġi minn barra ż-żona tippermetti li jiġi garantit li l-maġġoranza tar-razzjon annwali ta' materja niexfa għal kull baqra tal-ħalib toriġina miż-żona ġeografika definita. Din ittejjeb ukoll ir-rabta bejn il-prodott u l-oriġini ġeografika tiegħu, l-għalf tal-merħliet l-oħra fl-azjenda: meta l-azjenda tkun trabbi annimali oħrajn li mhumiex maħsuba sabiex jipproduċu l-"Emmental de Savoie" u li għandhom għalf speċifiku, hemm dispożizzjonijiet li jiżguraw li l-għalf u l-annimali kkonċernati jkunu separati kif xieraq, l-organiżmi ġenetikament modifikati: dan l-għalf huwa pprojbit għall-annimali li l-ħalib tagħhom huwa maħsub għall-produzzjoni tal-"Emmental de Savoie". Din id-dispożizzjoni ddaħħlet biex il-karatteristiċi tal-għalf jiġu rispettati aktar. ir-referenzi għad-dispożizzjonijiet sanitarji applikabbli għall-annimali tneħħew mill-ispeċifikazzjoni emendata peress li dawn jaqgħu taħt ir-regolamenti ġenerali, biex jinkiseb ħalib b'kompożizzjoni kemm jista' jkun regolari, l-ispeċifikazzjoni emendata tintroduċi l-obbligu ta' mill-inqas taħliba kuljum, il-frekwenza tal-ġbir hija speċifikata: il-ħalib jiġi kkonsenjat jew miġbur mill-inqas darba kuljum. Din id-dispożizzjoni hija marbuta mal-ħtieġa li jiġi użat il-ħalib mhux ipproċessat. It-temperatura li fiha għandu jinħażen il-ħalib fl-azjenda ġiet speċifikata sabiex tiġi kkumplimentata l-ispeċifikazzjoni attwali li fiha dan il-parametru ma kienx indikat: il-ħalib irid jinżamm f'temperatura massima ta' 8 °C fil-maħleb. Biex tissaħħaħ ir-rilevanza tal-kontrolli ta' traċċabilità, ġie introdott rekwiżit li l-impjanti tal-ipproċessar għandhom jaċċettaw biss ħalib li jissodisfa l-kundizzjonijiet kollha tal-produzzjoni tal-ispeċifikazzjoni. Madankollu, meta l-impjant ikun jinsab ġewwa fabbrika, ingħatat deskrizzjoni tal-obbligi ta' separazzjoni tal-ħalib waqt il-ġbir kif ukoll tas-separazzjoni taċ-ċirkwiti waqt iċ-ċirkolazzjoni tal-ħalib fl-impjant. Ġiet miżjuda lista pożittiva biex tiġi kkumplimentata l-ispeċifikazzjoni attwali (tames jew maċerazzjoni tax-xorrox tal-għoġol mhux miftum, melħ, fermenti, klorur tal-kalċju). Ġie miżjud ħin massimu ta' ħażna tal-ħalib fl-azjenda qabel jiżdied it-tames biex tiġi kkumplimentata l-ispeċifikazzjoni attwali. Fl-azjenda l-ħalib jista' jinħażen jew f'temperatura massima ta' 4 °C, li f'dan il-każ il-ħin massimu qabel iż-żieda tat-tames għandu jkun ta' 48 siegħa, jew inkella bejn 4 °C u 8 °C, li f'dan il-każ il-ħin massimu qabel iż-żieda tat-tames għandu jkun ta' 36 siegħa. Dawn il-ħinijiet jippermettu l-użu ta' ħalib mhux ipproċessat li jassigura r-rispett tal-flora naturali tiegħu. Iddaħħlet spjegazzjoni aktar ċara u kompluta tal-proċessi fiżiċi possibbli fuq il-ħalib, biex tiġi kkumplimentata l-ispeċifikazzjoni attwali. L-ispeċifikazzjoni attwali tindika biss "Kwalunkwe trattament bis-sħana li jwassal għall-qerda tal-fosfatażi alkalina huwa pprojbit." L-ispeċifikazzjoni emendata tipprovdi l-obbligu li jiġi użat ħalib mhux ipproċessat iżda tispeċifika l-operazzjonijiet ipprojbiti fuq il-ħalib fosthom il-pastorizzazzjoni u l-isterilizzazzjoni li jwasslu għall-qerda tal-fosfatażi alkalina. Din tipprojbixxi wkoll kwalunkwe operazzjoni oħra li tista' teqred il-flora naturali tal-ħalib u l-effett tiegħu fuq il-karatteristiċi tal-prodott lest, kif ukoll it-tagħmir meħtieġ għal dawn l-operazzjonijiet ipprojbiti. L-ispeċifikazzjoni emendata tindika li l-operazzjonijiet ta' xkumar u ta' inkorporazzjoni tal-klorur tal-kalċju huma awtorizzati. Dawn mhumiex ipprojbiti fl-ispeċifikazzjoni attwali. Il-parametri dwar din il-fażi fakultattiva ġew speċifikati (temperatura minima, ħin massimu), biex tiġi kkumplimentata l-ispeċifikazzjoni attwali u biex jiġi evitat li dan l-istadju jnaqqas mill-kwalità tal-prodott lest. Imbagħad il-ġobon jimmatura skont id-dispożizzjonijiet tal-ispeċifikazzjoni. il-kundizzjonijiet tal-maturazzjoni ġew speċifikati (parametri ta' temperatura u ta' umdità fil-kantini, tul tad-diversi fażijiet ta' maturazzjoni, il-projbizzjoni ta' kisi bil-plastik u ta' antifungali) biex tiġi kkumplimentata l-ispeċifikazzjoni attwali, il-projbizzjoni tal-kisi bil-plastik u tal-antifungali ġiet miżjuda biex tiggarantixxi l-iżvilupp tradizzjonali tal-qoxra, ġew miżjuda rati ta' umdità adattati għad-diversi fażijiet tal-maturità. ġie miżjud l-obbligu ta'fażi finali ta' tkessiħ f'kantina kiesħa sa massimu ta' 12 °C, biex tiġi rrispettata t-teknoloġija tradizzjonali. Il-perjodu tal-maturazzjoni ttawwal għal 75 jum (minflok tmien ġimgħat). Din l-emenda tgħin biex il-karatteristiċi tal-ġobon joħorġu ferm aħjar. Ir-rabta mal-oriġini ġeografika ġiet ikkumplimentata skont l-obbligu li jintużaw ir-razez tal-baqar tal-ħalib lokali u l-għalf li ġejjin miż-żona ġeografika. Ir-rabta ġiet emendata wkoll fid-dawl tal-obbligu tal-użu ta' ħalib mhux ipproċessat. Barra minn hekk, dan il-kapitolu ġie organizzat mill-ġdid sabiex jenfasizza l-karatteristiċi speċifiċi taż-żona ġeografika, il-karatteristiċi tal-prodott u r-rabta kawżali bejn il-karatteristiċi speċifiċi taż-żona ġeografika u dawk tal-prodott. Din l-organizzazzjoni mill-ġdid ma tibdilx ir-rabta mal-oriġini bbażata fuq il-kwalità speċifika. L-obbligi tat-tikkettar ġew speċifikati, biex jingħata tagħrif ċar lill-konsumatur u biex tiġi żgurata t-traċċabilità lura tal-prodott: id-denominazzjoni "Emmental de Savoie", l-isem u l-indirizz tal-manifattur jew tal-persuna responsabbli għall-maturazzjoni jew dik responsabbli mill-ippakkjar, l-isem tal-korp ta' ċertifikazzjoni, ir-referenza għall-oriġini ġeografika fuq wiċċ jew fuq il-ġenb tal-ġobna. Wara xi żviluppi li seħħew fl-organizzazzjoni tas-settur tal-ħalib lokali, l-operaturi ffurmaw il-grupp SAVOICIME li ressaq it-talba, Klassi 1.3: Ġobon L-"Emmental de Savoie" huwa ġobon magħmul minn qalba ppressata msajra magħmula mill-ħalib tal-baqar mhux ipproċessat. Huwa jiġi f'forma regolari tonda b'dijametru ta' bejn 72 u 80 cm. Huwa ftit imqabbeż 'il barra, mingħajr trufijiet jew partijiet sporġenti. "L-għoli tiegħu jvarja bejn 14-il cm (l-għoli vertikali minimu tal-ġnub) u 32 cm (għoli vertikali massimu fl-ogħla punt). Il-ġobon sħiħ irid ikollu piż ta' mill-inqas 60 Kg wara l-maturazzjoni. Il-prodott lest għandu kontenut ta' xaħam ta' mill-inqas 28 %. Fil-75 jum l-estratt niexef totali huwa ta' mill-inqas 62 %, imkejjel f'parti mingħajr qoxra. Għandu rata massima ta' melħ ta' 0,4 g għal kull 100 gramma ta' ġobon. Il-qoxra tiegħu hija ta' lewn bejn safrani fil-kannella u isfar, mingħajr tbajja' jew difetti. It-toqob fil-qalba (imsejħa wkoll "għajnejn") huma definiti sew, regolari, separati minn xulxin u mqassmin sew. Id-daqs tagħhom ivarja minn daqs ta' ċirasa żgħira għal dak ta' ġewża. L-"Emmental de Savoie" għandu togħma qawwija u ta' frott. Il-qalba tiegħu għandha lewn omoġenju, soda u ratba. L-"Emmental de Savoie" jinbiegħ fil-forom li ġejjin: il-ġobna tonda sħiħa jew porzjon minnha, imqatta' jew f'unitajiet ta' bejgħ lill-konsumatur (UVC) ippakkjati minn qabel: f'biċċiet, fi flieli, f'porzjonijiet mill-ġobon sħiħ, maħkuk jew f'kubi. Id-diversi tipi ta' għalf awtorizzati huma: l-għalf oħxon (ħaxix, ħuxlief, ħuxlief tat-tieni ħsad, qamħirrum aħdar, sorgu, tiben, għelejjel intermedji), iċ-ċifċiegħ tal-qamħirrum u l-qamħirrum tal-qamħ umdu, huma permessi matul il-perjodu ta' bejn il-15 ta' Ottubru u l-15 ta' Mejju, L-għalf imnixxef, l-alfalfa deidratata, il-polpa mnixxfa tal-pitravi, il-pitravi għall-għalf, li jridu jitqassmu nodfa u b'saħħithom. L-għalf supplimentari u l-addittivi li ġejjin: iż-żrieragħ taċ-ċereali u d-derivattivi tagħhom (granza, sharps, dqiq, qamħ użat imnixxef), iż-żrieragħ u l-pasta taż-żrieragħ żejtnin u dawk li fihom il-proteini, il-prodotti dderivati: konċentrat tal-proteini tal-alfalfa, nitroġenu mingħajr proteini (prodotti derivati mill-manifattura tal-lamtu jew tal-ħmira), urea < 3 % fl-għalf supplimentari, il-melassa u ż-żejt veġetali, il-minerali, il-vitamini, l-oligoelementi u l-estratti naturali tal-pjanti. Għall-baqar li qed jaħilbu: l-għalf oħxon ġej kollu miż-żona ġeografika, l-għalf imnixxef, iċ-ċifċiegħ tal-qamħirrun, il-qamħirrunm tal-qamħ umdu u l-pitrava tal-għalf, li mhux ġejjin miż-żona ġeografika għandhom ikunu limitati għal 4 Kg ta' materja niexfa għal kull baqra li qed taħleb bħala medja ta' kuljum fis-sena. Dawn ir-restrizzjonijiet jiggarantixxu li l-maġġoranza tal-materja niexfa li jieklu l-baqar tal-ħalib tkun ġejja miż-żona ġeografika demarkata. B'hekk huma jtejbu wkoll ir-rabta bejn il-prodott u l-oriġini ġeografika tiegħu. Fil-każ tal-proċessur, il-ħalib miġbur għall-produzzjoni tal-"Emmental de Savoie" jkun ġej minn merħla ta' baqar li jipproduċu l-ħalib li mill-inqas 75 % minnhom ikunu baqar tat-tip Abondance, Montbéliarde jew Tarentaise. Iż-żamma tat-tradizzjoni tat-trobbija tar-razez tradizzjonali Abondance, Montbéliarde u Tarentaise hija ġustifikata peress li urew il-kapaċità tagħhom li jadattaw għar-restrizzjonijiet fiżiċi u klimatiċi tal-ambjent: il-morfoloġija adattata għall-mergħa fuq il-mergħat weqfin, it-tolleranza termika, il-kapaċità tal-użu tar-ragħa fis-sajf u l-għalf niexef fix-xitwa. L-operazzjonijiet tal-produzzjoni tal-ħalib, il-ġbir tal-ħalib, l-ipproċessar u l-maturazzjoni għandhom isiru fiż-żona ġeografika ddefinita. Il-produzzjoni tal-ħalib maħsub għall-produzzjoni tal-"Emmental de Savoie" fiż-żona ġeografika hija ġustifikata mill-ammont kbir ta' riżorsi ta' għalf tar-reġjun, li huwa ta' vantaġġ fil-produzzjoni tal-ġobon. It-tikkettar tal-ġobon li jgawdi mill-indikazzjoni ġeografika protetta "Emmental de Savoie" irid jirrispetta r-regoli li ġejjin: id-denominazzjoni "Emmental de Savoie" hija speċifikata fuq il-pakketti kollha, il-produttur jew il-persuna responsabbli mill-maturazzjoni jew min jippakkja l-prodott irid iqiegħed l-isem u l-indirizz tiegħu fuq il-prodott, l-isem tal-korp ta' ċertifikazzjoni huwa speċifikat, ir-referenza għall-oriġini ġeografika hija ppreżentata fuq il-wiċċ jew fuq il-ġenb tal-ġobon (ħlief meta jiġi ppreżentat "f'kubi" jew "maħkuk"). Iż-żona ġeografika tal-"Emmental de Savoie" tinkludi l-muniċipalitajiet li ġejjin: Fir-rigward tat-topografija u tal-ġeoloġija tagħha, iż-żona ġeografika tal-"Emmental de Savoie" hija varjata sew. L-altitudni tal-art tvarja bejn 200 metru u 1 500 metru, b'xi qċaċet li jlaħħqu l-2 200 metru. Din iż-żona tifforma l-promontorju tal-Alpi u ma testendix għall-muntanji għoljin. Il-biċċa l-kbira tal-ħamrija taż-żona ġeografika tinsab fuq id-depożiti kwaternarji u molassiċi mit-terzjarju. Ġeneralment il-ħamrija hija fonda u skulata tajjeb, li tippermetti it-tkabbir ta' ċereali bħall-qamħirrum. Dan it-territorju għandu partikolarità li tinżel kwantità kbira ta' xita matul is-sena b'medja ta' aktar minn 900 mm ilma fis-sena. Din rari taqbeż l-2 000 mm fis-sena, ħlief fuq l-ogħla qċaċet. Fil-parti l-kbira ta' dan it-territorju tinżel aktar xita mill-medja nazzjonali ta' 900 mm. Din il-karatteristika taż-żona ġeografika, flimkien mal-ħamrija għammiela tiffavorixxi t-tkabbir ta' ħxejjex inġenerali. Minħabba l-kompożizzjoni tal-ħamrija u l-ammont ta' xita tagħha, iż-żona ġeografika tikkostitwixxi territorju b'mergħat ta' kwalità. Il-mergħat, kemm dawk li jintużaw għall-mergħa kif ukoll dawk għall-ħuxlief, jippreżentaw flora rikka u diversifikata, li hija tipika taż-żona muntanjuża tal-Alpi. L-"Emmental de Savoie" jifforma parti mill-istorja tal-ġobon bil-qalba ppressata msajra u l-iżvilupp tiegħu seħħ id f'id ma' dak tal-kooperattivi tal-ġobon. Kienu dawn li permezz ta' kwantitajiet kbar ta' ħalib setgħu jibdew jipproduċu l-"Emmental de Savoie". Il-produzzjoni tal-"Emmental de Savoie" hija sengħa diffiċli u l-iżvilupp tagħha seħħ id f'id mal-introduzzjoni tal-magna tal-ħlib, tat-tkessiħ tal-ħalib u l-prattika tal-koltivazzjoni b'fermenti naturali. Iż-żona ġeografika tal-"Emmental de Savoie" tkopri għalhekk din iż-żona tal-promontorju tal-Alpi fejn illum insibu kemm il-produzzjoni tal-ħalib kif ukoll l-impjanti tal-produzzjoni. Fil-muntanji l-kbar tal-Alpi tat-Tramuntana ma hemmx azjendi agrikoli li jipprovdu l-ħalib tagħhom għall-manifattura tal-"Emmental de Savoie", peress li storikament huma assoċjati ma' tipi oħra ta' ġobon. Illum il-ġurnata, il-produzzjoni tal-ħalib maħsub għall-produzzjoni tal-"Emmental de Savoie" għadha bbażata fuq l-użu ta' kwantità kbira disponibbli ta' ħaxix fiż-żona ġeografika iżda wkoll fuq iż-żamma tat-tradizzjoni tat-trobbija tar-razez tradizzjonali: Abondance, Montbéliarde u Tarentaise. Dawn għarfu juru l-kapaċità tagħhom ta' adattabbiltà għal-limitazzjonijiet fiżiċi u klimatiċi tal-ambjent: il-morfoloġija adattata għall-mergħa fuq il-mergħat weqfin, it-tolleranza termika, il-kapaċità tal-użu tar-ragħa fis-sajf u l-għalf niexef fix-xitwa. L-għalf tal-baqar tal-ħalib huwa bbażat fuq l-użu ta' għalf kif ukoll ta' ċereali primarjament prodotti fiż-żona ġeografika. L-"Emmental de Savoie" huwa ġobon bil-qalba ppressata u msajra li ġej mill-ħalib tal-baqar mhux ipproċessat. Huwa jiġi f'forma regolari tonda b'dijametru ta' bejn 72 u 80 cm. Il-ġobon sħiħ irid ikollu piż ta' mill-inqas 60 Kg wara l-maturazzjoni. Il-qoxra tiegħu għandha lewn bejn safrani fil-kannella u isfar. L-"Emmental de Savoie" huwa kkaratterizzat minn qalba soda u ratba b'toqob, "imsejħa għajnejn", li huma definiti sew, regolari u mqassmin sew, b'daqs li jvarja bejn ċirasa żgħira u ġewza. It-togħma tiegħu hija qawwija u bi ħjiel ta' frott. Ir-rabta mal-oriġini tal-"Emmental de Savoie" hija bbażata fuq il-kwalità speċifika tiegħu. L-"Emmental de Savoie" jiġi prodott biss minn ħalib mhux ipproċessat u dan jirrifletti perfettament il-karatteristiċi tipiċi tal-ħalib u b'mod usa' tat-territorju. Din l-interazzjoni hija bbażata essenzjalment fuq l-għalf li jingħata lill-baqar tal-ħalib, fejn l-għalf oħxon jiġi esklussivament miż-żona ġeografika tal-IĠP. Is-sistemi ta' trobbija tal-merħliet tal-ħalib jiffavorixxu l-użu ta' riżorsi varjati ħafna ta' għalf lokali disponibbli fiż-żona ġeografika. Il-produzzjoni tal-ħalib fiż-żona ġeografika tippermetti, minbarra l-aħjar użu tar-riżorsi tal-mergħa skont l-użanzi antiki, l-ottimizzazzjoni tal-kwalità tal-ħalib li ġej minn razez tradizzjonali. Dan il-ħalib, li huwa prodott fi kwantitajiet kbar grazzi għal għalf speċifiku, jippreżenta adattabbiltà aħjar għall-produzzjoni minn dak tar-razez l-oħrajn imrobbija fl-istess kundizzjonijiet, bi proprjetajiet speċjali: il-ġell miksub wara li jiġi miżjud it-tames huwa aktar sod u r-rendiment ta' ġobon huwa aktar għoli. L-użanzi tal-produzzjoni ppermettew li tintgħażel il-flora rilevanti għall-produzzjoni. Ix-xogħlijiet li saru mis-sena 2000 'il hawn għenu biex il-grupp ikollu għad-dispożizzjoni tal-operaturi r-referenzi tar-razez tal-fermenti speċifiċi għall-produzzjoni tal-"Emmental de Savoie". Waħda mill-karatteristiċi tal-"Emmental de Savoie" hija bbażata għalhekk fuq il-livell għoli ta' proteoliżi. Din l-idroliżi sinifikanti tista' tiġi kemm mill-attività proteinasika, mill-flora naturali tal-ħalib mhux ipproċessat, mill-ħmira naturali u mil-laktobaċilli termofili li jintużaw b'mod sistematiku. Il-profil tal-peptidi tal-"Emmental de Savoie" fil-fatt huwa differenti minn dak tal-emmental Franċiż ittrattat bis-sħana. Din il-karatteristika tippermetti biex, b'mod partikolari, tinkiseb qalba ratba b'togħma qawwija u ta' frott, taħt qoxra iebsa. L-"Emmental de Savoie" jitqiegħed f'kantina msaħħna għal 21 jum u dan jgħin sabiex jikseb toqob speċifiċi dovuti għar-rilaxx ikkontrollat tal-aċidu propjoniku. Ir-rabta tal-"Emmental de Savoie" mal-oriġini ġeografika tiegħu hija marbuta ħafna mal-iżvilupp tal-kooperattivi tal-ġobon, li kkontribwew ukoll għad-daqs kbir karatteristiku tiegħu. (it-tieni subparagrafu tal-Artikolu 6(1) ta' dan ir-Regolament)
Extracted from C_064_2017.html